শেরপুরের ঝিনাইগাতী উপজেলার সীমান্তে বন্য হাতির উপদ্রপ থেকে রক্ষা পেতে নির্মিত সোলার পাওয়ার ফেন্সিং ও বায়োলজিক্যাল ফেন্সিংয়ের সুফল পাচ্ছে পাহাড়ী গ্রামবাসীরা। উপজেলার সীমান্তবর্তী সড়কগুলোতে প্রবেশ করলে কিছুক্ষণ পরপর বৈদ্যুতিক (সৌরবিদ্যুৎ) তারের সঙ্গে ‘সাবধান ও বিপদজনক’ চিহ্ন সম্বলিত সতর্কবাণীর সাইনবোর্ড ঝুলানো দেখা যায়। আবার কোথাও কোথাও লোহার পাইপের সঙ্গে ‘সাবধান! এটা হাতি চলাচলের পথ’ এ রকম লেখা সম্বলিত সতর্কবাণীর সাইনবোর্ড ঝুলানো দেখা যায়।